II.nõutud III lisas loetletud kaupade puhul, mida on võimalik kasutada surmanuhtluse täideviimiseks või piinamiseks, kuid millel võib olla ka muu seaduslik kasutusotstarve (nt õiguskaitse), iga üksikjuhtumi puhul eraldi eelnevat ekspordiluba. Eelnevat ekspordiluba on vaja ka selle kategooria kaupadega seotud tehnilise abi või vahendusteenuste osutamiseks. III lisa ei hõlma

I.keelatud selliste II lisas loetletud kaupade import ELi, eksport EList ja transiit läbi ELi, millel puudub muu praktiline otstarve kui kasutamine surmanuhtluse täideviimiseks või piinamiseks. Keelatud on selliste kaupadega seotud tehnilise abi andmine, sealhulgas nende kasutamise õpetamine. Samuti on keelatud selliste kaupade reklaam trükimeedias, internetis, televisioonis või raadios ning nende väljapanek või müügiks pakkumine näitustel või messidel;

Sellega seoses juhtis komisjon piinamise tõkestamise koordineerimisrühma tähelepanu asjaolule, et pädevad asutused on kohustatud kahesuguse kasutusega kaupade elektroonilise süsteemi (DUeS) kaudu keeldumistest teatama.

Komisjon teavitas piinamise tõkestamise koordineerimisrühma aruandest, mis käsitles komisjonile määrusega (EL) 2019/125 delegeeritud volituste kasutamist. Määruse artikli 29 lõikes 2 on sätestatud, et volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist. Aruandes tehti ettepanek pikendada delegeeritud õigusaktide vastuvõtmise volituste delegeerimist veel viie aasta võrra. Sellise pikendamise suhtes vastuväiteid ei olnud. Pikendamist peeti vajalikuks muu hulgas selleks, et reageerida juhtudel, kui töötatakse välja uusi kaupu või kui üks või mitu kolmandat riiki vastavad liidu üldise ekspordiloa kohaldamise nõuetele, rikuvad rahvusvahelist kohustust kaotada surmanuhtlus kõigi kuritegude puhul või kui muutuvad liikmesriigi pädevate asutuste andmed.

Piinamise tõkestamise koordineerimisrühm kohtus 2021. aastal virtuaalselt kolmel korral – 10. märtsil, 10. juunil ja 24. novembril –, et vahetada teavet mitmes allpool kokkuvõtlikult esitatud küsimuses, mis on seotud määruse rakendamisega.

III.reguleeritud kauplemine kemikaalide ja farmatseutiliste ainetega (IV lisa), mida võidakse kasutada surmanuhtluse täideviimiseks (nt surmava süsti abil). Kasutusele on võetud eriluba (edaspidi „liidu üldine ekspordiluba“), et kontrollida selliste anesteetikumide eksporti ja vältida nende edasitoimetamist surmava süsti tegemise eesmärgil, piiramata nendega kauplemist meditsiinilistel, veterinaarsetel või muudel seaduslikel eesmärkidel.

3.3Määruse (EL) 2019/125 rakendamisega seotud küsimused

Komisjon korraldas ühe liikmesriigi taotlusel arvamuste vahetuse veekahurite kasutamise ja üldisemalt muude selliste kaupade kasutamise üle, mis on mõeldud massirahutuste ohjamiseks või õiguskaitseametnike enesekaitseks, politseitööks kogunemistel ja demonstratsioonidel, mis on muutumas üha suuremaks mureküsimuseks. Piinamise tõkestamise koordineerimisrühm tunnistas veekahuritega seotud probleeme, kuna neid on võimalik tuletõrje asemel kuritahtlikult kasutada meeleavaldajate vastu. Sellega seoses märgiti, et ekspordiriigi võimalike riskide hindamisel tuleb olla eriti valvas.

3.4Kahesuguse kasutusega kaupade elektroonilise süsteemi ajakohastamine

Komisjon teavitas piinamise tõkestamise koordineerimisrühma oma otsusest Ühendkuningriigi juurdepääsu kohta võrkudele, infosüsteemidele ja andmebaasidele (Iirimaa ja Põhja-Iirimaa protokolli artikli 13 lõike 5 alusel) ja selle lisast, mis võeti vastu 16. oktoobril 2020. Selle otsuse kohaselt antakse Ühendkuningriigile kahesuguse kasutusega kaupade elektroonilisele süsteemile osaline juurdepääs (juurdepääs kirjutamiseks ja juurdepääs lugemiseks). Sellist juurdepääsu peetakse vajalikuks, et Ühendkuningriik saaks täita Iirimaa ja Põhja-Iirimaa protokollist tulenevaid kohustusi. Seetõttu andis komisjon teada kahesuguse kasutusega kaupade elektroonilise süsteemi uuest teavitamisfunktsioonist määruse artikli 23 lõike 5 nõuetekohase rakendamise toetuseks, et võimaldada teabevahetust Ühendkuningriigi ja komisjoni ning Ühendkuningriigi ja ühe liikmesriigi vahel.

Lisaks teavitas komisjon piinamise tõkestamise koordineerimisrühma kahesuguse kasutusega kaupade elektroonilise süsteemi kasutajate kaksikautentimisest, mis toimib alates 3. detsembrist 2021 ning on kooskõlas komisjoni turvapoliitikaga kõigi tundlikku teavet haldavate infosüsteemide puhul.

3.5Komisjoni mitteametlik eksperdirühm

Komisjon teavitas piinamise tõkestamise koordineerimisrühma mitteametlikust eksperdirühmast, mis moodustati läbivaatamisaruande järeldustest tulenevalt . Mitteametlik rühm koondab erinevaid vaatenurki (nt toetustegevus, õiguskaitse, teadusuuringud ja toll). Mitteametlikku rühma on nimetanud oma esindaja üks liikmesriik (Saksamaa). Mitteametlikku rühma kuuluvad ka Euroopa Nõukogu ja ÜRO inimõiguste ülemvoliniku büroo (OHCHR) esindajad. Selle roll on üksnes nõuandev ja täiendab piinamise tõkestamise koordineerimisrühma funktsiooni.

Mitteametlik rühm on andnud nõuandjana tehnilist tuge eri aspektides, nagu keelatud või reguleeritud kaupade ulatus, et tagada määruse jõulisem rakendamine. Sellega seoses anti piinamise tõkestamise koordineerimisrühmale ülevaade arvamustevahetusest suundumuste ja probleemide üle, mis on seotud massirahutuste ohjamiseks või enesekaitseks mõeldud relvade ja seadmetega, politseitööga kogunemistel ja demonstratsioonidel. Teatavaid massirahutuste ohjamiseks mõeldud kaupu, mida määrus praegu ei hõlma (nt tavalised pisargaasid), kasutatakse sageli siserepressioonide hõlbustamiseks või teostamiseks. Tõstatati küsimus tavaliste kumminuiade ja kummikuulide lisamisest määruses esitatud kontrollitavate kaupade loetellu. Akustiliste seadmete või pimestava lasertehnoloogia kasutamine rahvahulga ohjamisel on veel üks valdkond, mida tuleks uurida.

Mitteametlik rühm on aidanud suurendada teadlikkust määrusest, luues sildu ÜRO valitsusekspertide rühma (UN GGE) tööga ning tekitades seeläbi olulise seose määruse ja piinamisvaba kaubanduse edendamiseks tehtavate rahvusvaheliste jõupingutuste vahel (vt punkt 3.6 allpool).

3.6Piinamisvaba kaubandus – piirkondlikud ja rahvusvahelised suundumused

Piinamise tõkestamise koordineerimisrühm toimis platvormina, kus sai vahetada teavet ja suurendada teadlikkust piirkondlikest ja rahvusvahelistest arengusuundumustest piinamisvaba kaubanduse valdkonnas.

Komisjon andis piinamise tõkestamise koordineerimisrühma delegaatidele ajakohastatud teavet ÜRO peasekretäri aruande „Towards torture-free trade: examining the feasibility, scope and parameters for possible common international standards“ (Piinamisvaba kaubanduse suunas: võimalike ühiste rahvusvaheliste standardite teostatavuse, kohaldamisala ja parameetrite uurimine) kohta, eelkõige seoses ÜRO valitsusekspertide rühma loomisega, et jätkata tööd selle aruande alusel.